b'\n_START_ARTICLE_\nSamo Vrem\xc5\xa1ak\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je leta 1956 v razredu Marjana Kozine kon\xc4\x8dal \xc5\xa1tudij kompozicije, kasneje pa \xc5\xa1e \xc5\xa1tudij solopetja (1960)._NEWLINE_Deloval je kot dirigent zbora Slovenske filharmonije in kot profesor na akademiji za glasbo v Ljubljani. Je predstavnik umirjene neoklasicisti\xc4\x8dne smeri v slovenski glasbi. Avtor dveh simfonij, Dramati\xc4\x8dne uverture, godalnega kvarteta, kantate Kronanje v Zagrebu, kalno-instrumentalne obdelava stare srednjeve\xc5\xa1ke sekvence Stabat mater in vrste zborovskih del. Od leta 1962 dalje je bilo uspe\xc5\xa1no tudi njegovo delo z zborom Lira iz Kamnika._NEWLINE_Njegova h\xc4\x8di je slovenska sopranistka Irena Baar, njegov sin pa skladatelj Boris Vrem\xc5\xa1ak.'